Region Nordjyllands kulturpulje giver igen i år penge til en række kulturprojekter i Nordjylland. Det er 3,1 millioner kroner, som Region Nordjylland giver til 20 forskellige kulturelle projekter. Kulturstøtten er en del af Regionsrådets Kulturstrategi, der har til formål at skabe bedre vilkår for den nordjyske kunst. - Igen i år har vi modtaget en mangfoldighed af vilde, ambitiøse og nyskabende forslag til at skrive kultur med stort K i Nordjylland - det har været både inspirerende og fornøjeligt at læse alle ansøgningerne. Desværre kan vi kun støtte en brøkdel af de initiativer, der blomstrer rundt omkring, men i Regionsrådet er vi sikre på, at disse 20 projekter bidrager til at indfri vores ønske om et endnu mere levende og farverigt Nordjylland, siger regionsrådsformand Ulla Astman (Soc. Dem.) Alle projekterne - med undtagelse af Kulturmødet på Mors - modtager støtte fra budget 2012. Kulturmødet på Mors, som skal være det kulturelle modstykke til Folkemødet på Bornholm modtager 400.000 kroner fra budget 2013. Det er langt fra alle, som har ansøgt om kulturstøtten, som har fået penge af Regionen. Der var i alt 106 ansøgere, som sammen søgte om 26 millioner kroner. Du kan se hvilke projekter, der vil få udbytte af støttemidlerne i år i højre side.

Opsummering:
Region Nordjylland har bevilliget 20 kulturprojekter i alt 3,1 millioner kroner.